
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 19 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 23 
Καταστατικό της Ανώνυμης Εταιρείας «Ανώνυμη 
Εταιρεία Μονάδων Υγείας» («Α.Ε.Μ.Υ.Α.Ε.») 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 17 του ν. 3293/2004 «Πο¬ 
λυκλινική Ολυμπιακού Χωριού, Συνήγορος Υγείας και 
Κοινωνικής Αλληλεγγύης και λοιπές διατάξεις» ( ΦΕΚ 
231/τ.Α'/26.11.2004). 

2. Τις διατάξεις της παρ. 3 του άρθρου 22 του ν. 2362/ 
1995 «Περί Δημοσίου Λογιστικού, ελέγχου των δαπα¬ 
νών του Κράτους και άλλες διατάξεις» (ΦΕΚ 247/τ.Α7 
27.11.1995). 

3. Τ ις διατάξεις του άρθρου 90, του Κώδικα Νομοθε¬ 
σίας για την Κυβέρνηση και τα Κυβερνητικά Όργανα, 
που κυρώθηκε με το άρθρο πρώτο του π.δ. 63/2005 
(ΦΕΚ 98/Τ.Α72005). 

4. Τις διατάξεις του ν. 2190/1920 «Περί Ανωνύμων Εται¬ 
ρειών», όπως ισχύει. 

5. Τις διατάξεις του π.δ./τος 81/2002 «Συγχώνευση των 
Υπουργείων Εθνικής Οικονομίας και Οικονομικών» (ΦΕΚ 
57/τ.Α72002). 

6. Την υπ’ αριθμ. 37970 /ΔΙΟΕ 1264/14.10.2005 απόφαση 
ανάθεσης αρμοδιοτήτων στους Υφυπουργούς Οικονο¬ 
μίας και Οικονομικών (ΦΕΚ 1432/τ.Β72005). 

7. Το υπ’ αριθμ. 2/23.2.2005 πρακτικό της 2ης συνεδρί¬ 
ασης του Δ.Σ. της Α.Ε.Μ.Υ.Α.Ε. 

8. Το γεγονός ότι από τις διατάξεις του παρόντος 
π.δ./τος θα προκληθεί δαπάνη από το μετοχικό κεφά¬ 
λαιο το οποίο ορίζεται στο ποσό των δέκα εκατομ¬ 
μυρίων (10.000.000) € (άρθρο 4 του ν. 3293/2004) και 
θα καλυφθεί από το Υπουργείο Υγείας και Κοινωνικής 
Αλληλεγγύης σε είδος (κτίριο, εξοπλισμός, συμπεριλαμ- 
βανομένης και της αξίας χρήσης του οικοπέδου) του 
οποίου η αξία αποτιμάται δέκα εκατομμύρια (10.000.000) 
€, περίπου, και αποτελεί τη συνεισφορά του Υπουργεί¬ 
ου Υγείας και Κοινωνικής Αλληλεγγύης, στο μετοχικό 
κεφάλαιο της Α.Ε.Μ.Υ.Α.Ε. 

9. Την υπ’ αριθμ. 314/2005 Γνωμοδότηση του Συμβου¬ 
λίου της Επικράτειας, με πρόταση του Υφυπουργού 
Οικονομίας και Οικονομικών και του Υπουργού Υγείας 
και Κοινωνικής Αλληλεγγύης, αποφασίζουμε: 


7 Φεβρουάριου 2006 

Άρθρο Πρώτο 

Καταστατικό της Ανώνυμης Εταιρείας με την επωνυ¬ 
μία «Ανώνυμη Εταιρεία Μονάδων Υγείας» και τον δια¬ 
κριτικό τίτλο «Α.Ε.Μ.Υ.Α.Ε.» 

ΚΕΦΑΛΑΙΟ Α' 

ΣΥΣΤΑΣΗ, ΕΠΩΝΥΜΙΑ, ΕΔΡΑ, ΔΙΑΡΚΕΙΑ, ΣΚΟΠΟΣ. 

Αρθρο 1 

Σύσταση και Επωνυμία της Εταιρείας 

1. Η “Α.Ε.Μ.Υ. Α.Ε.” είναι δημόσια επιχείρηση κοινής 
ωφέλειας, η οποία συνεστήθη με τα άρθρα 1 και 2 παρ. 
1 του ν. 3293/2004 (Α 231), λειτουργεί με βάση τους 
κανόνες της ιδιωτικής οικονομίας χάριν του δημοσίου 
συμφέροντος και τελεί υπό την εποπτεία του κράτους, 
η οποία ασκείται δια του Υπουργού Υγείας και Κοινω¬ 
νικής Αλληλεγγύης. 

2. Για τις σχέσεις και συναλλαγές της εταιρείας με 
την αλλοδαπή η επωνυμία της εταιρείας και ο δια¬ 
κριτικός τίτλος θα αποδίδονται σε πιστή μετάφραση 
με λατινικούς ή κατά περίπτωση άλλους χαρακτήρες. 
Στην Αγγλική γλώσσα η επωνυμία αυτή είναι ΉοαΙίά 
υπίΐδ 3.Α.” 

3. Η σφραγίδα της Εταιρείας είναι στρογγυλή, αναγρά¬ 
φεται περιμετρικά με κεφαλαία γράμματα της ελληνικής 
αλφαβήτου η εταιρική επωνυμία, δηλαδή «ΑΝΩΝΥΜΗ 
ΕΤΑΙΡΕΙΑ ΜΟΝΑΔΩΝ ΥΓΕΙΑΣ», στο δε ενδιάμεσο των 
λέξεων διάστημα παρεμβάλλεται ο διακριτικός τίτλος 
«Α.Ε.Μ.Υ. Α.Ε.». 

Αρθρο 2 

Έδρα της Εταιρείας 

Ι.Έδρα της Εταιρείας ορίζεται ο Δήμος Αχαρνών στον 
Νομό Αττικής. 

2. Η Εταιρεία δύναται, προς εξυπηρέτηση του σκοπού 
της, να ιδρύει Υποκαταστήματα και Γραφεία, οπουδήπο¬ 
τε στην Ελλάδα ή στην αλλοδαπή, κατόπιν αποφάσεων 
του Διοικητικού της Συμβουλίου, που θα ορίζουν και 
τους όρους σύστασης και λειτουργίας καθώς και τα της 
διοικήσεως και εκπροσωπήσεως των υποκαταστημάτων 
και γραφείων αυτών. 

3. Με τη διαδικασία και τους όρους της προηγούμε¬ 
νης παραγράφου, η Εταιρεία μπορεί να διορίζει απλώς 
αντιπροσώπους της, στην Ελλάδα ή την αλλοδαπή. 

Άρθρο 3: Διάρκεια της Εταιρείας 

1. Η διάρκεια της Εταιρείας ορίζεται σε πενήντα (50) 
έτη αρχομένη εκ της δημοσιεύσεως του ιδρυτικού Νό¬ 
μου (3293/2004), στην Εφημερίδα της Κυβέρνησης (26 
Νοεμβρίου 2004) 

2. Η διάρκεια της Εταιρείας μπορεί να παρατείνεται με 
έκδοση προεδρικού διατάγματος τροποποιητικού του 
παρόντος άρθρου, ύστερα από απόφαση της Γενικής Συ¬ 
νέλευσης των μετόχων, η οποία εγκρίνεται με απόφαση 
του Υπουργού Υγείας και Κοινωνικής Αλληλεγγύης. 

Άρθρο 4: Σκοπός της Εταιρείας 

1. Σκοπός της Εταιρείας στην Ελλάδα ή στο εξωτε¬ 
ρικό είναι: 

α) Η πιλοτική ανάπτυξη και αξιοποίηση της Πολυκλι¬ 
νικής του Ολυμπιακού Χωριού. 

β) Η κατάρτιση προγραμμάτων υποστήριξης αθλη¬ 
τών. 

γ) Η παροχή υπηρεσιών Πρωτοβάθμιας Φροντίδας 
Υγείας (Π.Φ.Υ) και περίθαλψης, ως και η ανάπτυξη νέων 
μορφών φροντίδας υγείας. 

δ) Η παροχή πρόσθετων και εξειδικευμένων υπηρεσι¬ 
ών υγείας, όπως η κατ’ οίκον νοσηλεία, η προληπτική 
ιατρική, η αποκατάσταση και η αποθεραπεία. 

ε) Η ανάπτυξη πιλοτικών προγραμμάτων παροχής 
υπηρεσιών υγείας. 

στ) Η εν γένει προαγωγή των επιστημών υγείας και 
συναφών επιστημών και η παροχή εκπαιδευτικών, συμ¬ 
βουλευτικών και λοιπών υπηρεσιών, που αφορούν τις 
εν λόγω επιστήμες. 

ζ) Η εξασφάλιση τρόπων άμεσης πρόσβασης των εν 
Ελλάδι ευρισκομένων ημεδαπών και αλλοδαπών ασθε¬ 
νών, σε εξειδικευμένες υπηρεσίες υγείας. 

η) Η επεξεργασία του αίματος και των παραγώγων 
του. 

θ) Η προαγωγή της ευρωστίας και υγείας των πο¬ 
λιτών. 

ι) Η εκπαίδευση ιατρικού, νοσηλευτικού και λοιπού 
προσωπικού. 

ια) Η προαγωγή της υγιεινής και της ασφάλειας της 
εργασίας. 

ιβ) Η εκμετάλλευση της κινητής και ακινήτου περιου¬ 
σίας της εταιρείας. 

ιγ) Κάθε συναφής με τα ανωτέρω δραστηριότητα- 
υπηρεσία με κάθε πρόσφορο τρόπο και μέθοδο, όπως 
ειδικότερα ορίζεται στο ν. 3293/2004 και τις εκάστοτε 
τροποποιήσεις αυτού. 

2. Για την επίτευξη του σκοπού της η εταιρεία δύ- 
ναται να: 

α) Συμμετέχει σε κάθε είδους διαγωνισμούς στην Ελ¬ 
λάδα και το εξωτερικό, είτε ιδιωτικού, είτε δημοσίου 
φορέα. 

β) Διοργανώνει εκθέσεις σεμινάρια κι εν γένει εκδη¬ 
λώσεις, σχετικά με το αντικείμενό της και παρεμφερείς 
σκοπούς. Συμμετέχει σε διεθνή και ημεδαπά φόρουμ 
στην Ελλάδα και το εξωτερικό. 

γ) Εκδίδει έντυπα ή ψηφιακά (περιοδικό ή μη) υλικά με 
θέματα, που άπτονται του αντικειμένου της. 

δ) Προβαίνει σε όλες τις κάθε φορά απαιτούμενες συ¬ 
ναλλαγές και δικαιοπραξίες, όπως αυτές προσιδιάζουν 
στη νομική της προσωπικότητα, ως ανώνυμης εταιρείας 
του δημοσίου, κοινής ωφέλειας. 


ε) Αγοράζει, εκμισθώνει, μισθώνει - υπεκμισθώνει ή με 
οποιοδήποτε τρόπο και μέσο εκμεταλλεύεται ακίνητα 
και κινητά πράγματα. 

στ) Προβαίνει στην ανάληψη κάθε δραστηριότητος 
και διενέργεια κάθε υλικής πράξης, αμέσως ή εμμέσως 
συνδεδεμένης με το σκοπό της. 

ΚΕΦΑΛΑΙΟ Β 

ΜΕΤΟΧΙΚΟ ΚΕΦΑΛΑΙΟ, ΜΕΤΟΧΕΣ, ΜΕΤΟΧΟΙ, ΠΟΡΟΙ 
Αρθρο 5: Μετοχικό κεφάλαιο της Εταιρείας 

Το μετοχικό κεφάλαιο της εταιρείας, το ύψος του 
οποίου ορίζεται στο ποσό των δέκα εκατομμυρίων 
(10.000.000) ΕΥΡΩ, καλύπτεται εξ ολοκλήρου από το 
Ελληνικό Δημόσιο, δια του Υπουργείου Υγείας και Κοι¬ 
νωνικής Αλληλεγγύης, σε χρήμα ή/ και σε είδος και 
διαιρείται σε εκατό ισόποσες μετοχές, που ανήκουν στο 
Ελληνικό Δημόσιο, εκπροσωπούμενο από τον Υπουργό 
Οικονομίας και Οικονομικών. 

Αρθρο 6: Μετοχές 

1. Για το μετοχικό κεφάλαιο εκδίδονται εκατό (100) 
μετοχές ονομαστικής αξίας εκατό χιλιάδων (100.000) 
ΕΥΡΩ εκάστης εξ αυτών. 

2. Το σύνολο των μετοχών της Εταιρείας είναι ονο¬ 
μαστικές και αδιαίρετες. 

3. Με πρόταση του Υπουργού Υγείας και Κοινωνικής 
Αλληλεγγύης, ο Υπουργός Οικονομίας και Οικονομι¬ 
κών έχει το δικαίωμα μεταβίβασης μετοχών μόνο σε 
φορείς του δημοσίου τομέα, και ιδίως σε οργανισμούς 
κοινωνικής ασφάλισης. Σε κάθε περίπτωση, το συνολικό 
ποσοστό που μπορούν να κατέχουν οι άλλοι, πλην του 
Ελληνικού Δημοσίου, φορείς του δημόσιου τομέα δεν 
μπορεί να υπερβαίνει το 49% του μετοχικού κεφαλαίου 
της Εταιρείας. 

Αρθρο 7: Μέτοχοι 

Οι μέτοχοι, είτε είναι το Δημόσιο είτε άλλος φορέας 
του δημόσιου τομέα, έχουν δικαίωμα συμμετοχής στα 
καθαρά κέρδη και την διοίκηση της Εταιρείας, ασκούν 
δε τα δικαιώματα αυτά όπως ορίζουν ο Νόμος, το πα¬ 
ρόν Καταστατικό και οι αποφάσεις των οργάνων της 
εταιρείας. 

Αρθρο 8: Αύξηση του μετοχικού κεφαλαίου 

1. Μέσα σε δύο μήνες από την αποτίμηση της εισφο¬ 
ράς σε είδος για την κάλυψη του (αρχικού) μετοχικού 
κεφαλαίου ή σε περίπτωση αύξησης του μετοχικού 
κεφαλαίου, το Διοικητικό Συμβούλιο υποχρεούται να 
συνέλθει σε ειδική συνεδρίαση και να πιστοποιήσει την 
κάλυψη του αρχικού μετοχικού κεφαλαίου ή του ποσού 
της αυξήσεως. 

2. Η καταβολή των μετρητών για την κάλυψη του 
αρχικού μετοχικού κεφαλαίου και/ ή των αυξήσεών 
του, καθώς και οι καταθέσεις των μετόχων με προορι¬ 
σμό την μελλοντική αύξηση του μετοχικού κεφαλαίου, 
πραγματοποιείται υποχρεωτικά με κατάθεση σε ειδικό 
λογαριασμό επ’ ονόματι της εταιρείας που τηρείται 
σε οιαδήποτε Τράπεζα που λειτουργεί νομίμως στην 
Ελλάδα. 

Άρθρο 9. Πόροι της Εταιρείας 

Οι πόροι της εταιρείας είναι: 

1. Το κεφάλαιό της, επιχορηγήσεις του Δημοσίου, κον¬ 
δύλια του Κρατικού Προϋπολογισμού και προγράμματα 

που συγχρηματοδοτούνται από την Ευρωπαϊκή Ένωση 
ή άλλους Διεθνείς Οργανισμούς. 

2. Δωρεές, επιχορηγήσεις, κληρονομιές, κληροδοσίες 
φυσικών ή νομικών προσώπων, ημεδαπών και αλλοδα¬ 
πών, ύστερα από έγκριση του Υπουργού Υγείας και 
Κοινωνικής Αλληλεγγύης. 

3. Έσοδα από τη λειτουργία της εταιρείας και την 
εκμετάλλευση του ενεργητικού της και εν γένει των 
περιουσιακών της στοιχείων. 

4. Έσοδα από την παροχή υπηρεσιών και την ανάληψη 
δράσεων συναφών με τους καταστατικούς σκοπούς 
της. 


ΚΕΦΑΛΑΙΟ Γ 

Άρθρο 10: Όργανα Διοίκησης 

Οργανα Διοίκησης της εταιρείας είναι: 
α) Το Διοικητικό Συμβούλιο και 
β) Ο Διευθύνων Σύμβουλος. 

ΔΙΟΙΚΗΤΙΚΟ ΣΥΜΒΟΥΛΙΟ 


Άρθρο 11: Σύνθεση του Διοικητικού Συμβουλίου 

1. Η Εταιρεία διοικείται από το Διοικητικό Συμβούλιο, 
το οποίο συνιστά το ανώτατο διοικητικό όργανο της 
Α.Ε.Μ.Υ. ΑΈ. 

2. Το Διοικητικό Συμβούλιο της Α.Ε.Μ.Υ. ΑΈ. αποτελεί- 
ται από ένδεκα (11) μέλη, μεταξύ των οποίων ο Πρόε¬ 
δρος, ο Αντιπρόεδρος και ο Διευθύνων Σύμβουλος της 
εταιρείας. Στο εν λόγω Διοικητικό Συμβούλιο μετέχει 
υποχρεωτικά ένας εκπρόσωπος του Υπουργείου Οικο¬ 
νομικών, ο οποίος ορίζεται από τον Υπουργό Οικονομίας 
και Οικονομικών. 

Αρθρο 12: Διορισμός, Θητεία, Συγκρότηση σε σώμα 

1. Τα μέλη του Διοικητικού Συμβουλίου διορίζονται με 
απόφαση του Υπουργού Υγείας και Κοινωνικής Αλλη¬ 
λεγγύης η δε θητεία τους είναι για δύο χρόνια και αρ¬ 
χίζει την 1η Ιανουάριου του πρώτου έτους και λήγει την 
31η Δεκεμβρίου του δεύτερου έτους. Κατ’ εξαίρεση η 
θητεία του πρώτου Διοικητικού Συμβουλίου της Α.Ε.Μ.Υ. 
ΑΈ. άρχεται από της δημοσιεύσεως της αποφάσεως 
του Υπουργού Υγείας και Κοινωνικής Αλληλεγγύης περί 
διορισμού των μελών του (7. 2. 2005) και λήγει την 31η 
Δεκεμβρίου 2006. 

2. Ο μέτοχος που κατέχει ποσοστό 10% του κεφαλαίου 
της Α.Ε.Μ.Υ. ΑΈ. προτείνει στον Υπουργό Υγείας και 
Κοινωνικής Αλληλεγγύης, κατόπιν προσκλήσεως από 
αυτόν και μέσα σε προθεσμία είκοσι (20) ημερολογι¬ 
ακών ημερών, ένα μέλος του Διοικητικού Συμβουλίου 
μαζί με τον αναπληρωτή του. Αν η προθεσμία παρέλθει 
άπρακτη, τα μέλη ορίζονται από τον Υπουργό Υγείας 
και Κοινωνικής Αλληλεγγύης. Τα μέλη του Διοικητικού 
Συμβουλίου, που αντιστοιχούν στις μετοχές του Δημό¬ 
σιου (και που είναι κατ’ ελάχιστον έξι), επιλέγονται από 
τον Υπουργό Υγείας και Κοινωνικής Αλληλεγγύης και 
ορίζονται με απόφασή του. 

3. Το Διοικητικό Συμβούλιο συγκροτείται σε σώμα και 
εκλέγει μεταξύ των μελών του τον Πρόεδρο και τον 
Αντιπρόεδρό του με μυστική ψηφοφορία και απόλυτη 
πλειοψηφία. Η συγκρότηση του Διοικητικού Συμβουλίου 
σε σώμα γίνεται κατά την πρώτη συνεδρίασή του μετά 
τη δημοσίευση της αντίστοιχης αποφάσεως διορισμού 
των μελών του. 

4. Τα μέλη του Διοικητικού Συμβουλίου αντικαθίστα¬ 


νται, επαναδιορίζονται ή ανακαλούνται με την ίδια δι¬ 
αδικασία που διορίζονται. Η αναπλήρωση ενός μέλους 
του Διοικητικού Συμβουλίου δεν μπορεί να διαρκέσει για 
χρονικό διάστημα μεγαλύτερο των τριών (3) μηνών. 

Άρθρο 13: Συνεδρίαση, απαρτία, πλειοψηφία 

1. Του Διοικητικού Συμβουλίου προΐσταται ο Πρόεδρός 
του, που, σε περίπτωση απουσίας ή κωλύματος - εφόσον 
δεν είναι και Διευθύνων Σύμβουλος-, αναπληρώνεται 
από τον Διευθύνοντα Σύμβουλο. Τέλος τον Διευθύνοντα 
Σύμβουλο όταν απουσιάζει ή κωλύεται αντικαθιστά ο 
Αντιπρόεδρος του Διοικητικού Συμβουλίου. 

2. Το Διοικητικό Συμβούλιο συνέρχεται στην έδρα της 
Εταιρείας, τουλάχιστον μια φορά κατά ημερολογιακό 
μήνα. 

3. Το Διοικητικό Συμβούλιο εγκύρως συνεδριάζει εκτός 
της έδρας του σε άλλο τόπο, είτε στην ημεδαπή είτε 
στην αλλοδαπή, εφόσον στη συνεδρίαση αυτή παρίστα- 
νται όλα τα μέλη του και κανένα δεν αντιλέγει στην 
πραγματοποίηση της συνεδρίασης και στη λήψη απο¬ 
φάσεων. 

4. Το Διοικητικό Συμβούλιο συγκαλείται από τον πρό¬ 
εδρό του, με πρόσκληση που γνωστοποιείται στα μέλη 
του δύο (2) τουλάχιστον εργάσιμες ημέρες πριν από 
τη συνεδρίαση. Στην πρόσκληση πρέπει απαραίτητα 
να αναγράφονται με σαφήνεια και τα θέματα της ημε¬ 
ρήσιας διάταξης, διαφορετικά η λήψη αποφάσεων επι¬ 
τρέπεται μόνο εφόσον παρίστανται όλα τα μέλη του 
Διοικητικού Συμβουλίου και κανείς δεν αντιλέγει στη 
λήψη αποφάσεων. 

5. Τη σύγκληση του Διοικητικού Συμβουλίου μπορεί 
να ζητήσουν δύο (2) εκ των μελών του, με αίτησή τους 
προς τον Πρόεδρο αυτού, ο οποίος υποχρεούται να 
συγκαλέσει το Διοικητικό Συμβούλιο μέσα σε προθε¬ 
σμία δέκα (10) ημερών από την υποβολή της αίτησης. 
Σε περίπτωση άρνησης του Προέδρου να συγκαλέσει 
το Διοικητικό Συμβούλιο, μέσα στην παραπάνω προθε¬ 
σμία ή εκπρόθεσμης σύγκλησής του, επιτρέπεται στα 
μέλη που ζήτησαν τη σύγκληση να συγκαλέσουν αυτά 
το Διοικητικό Συμβούλιο μέσα σε προθεσμία πέντε (5) 
ημερών από τη λήξη του δεκαημέρου, γνωστοποιώντας 
τη σχετική πρόσκληση στα λοιπά μέλη του Διοικητικού 
Συμβουλίου. Στην κατά τα ανωτέρω αίτησή τους πρέπει 
με ποινή απαραδέκτου, να αναφέρονται με σαφήνεια 
και τα θέματα με τα οποία θα ασχοληθεί το Διοικητικό 
Συμβούλιο. 

6. Το Διοικητικό Συμβούλιο βρίσκεται σε απαρτία και 
συνεδριάζει έγκυρα όταν παρίστανται αυτοπροσώπως 
σε αυτό οι μισοί συν ένας Σύμβουλοι. 

7. Οι αποφάσεις του Διοικητικού Συμβουλίου λαμβάνο- 
νται με απόλυτη πλειοψηφία των παρόντων μελών. Επί 
προσωπικών ζητημάτων ενεργείται μυστική ψηφοφορία 
με ψηφοδέλτια. Σε περίπτωση ισοψηφίας υπερισχύει η 
ψήφος του Προέδρου του Δ.Σ. 

8. Στις συνεδριάσεις του διοικητικού συμβουλίου δύνα- 
ται να παρίσταται, άνευ δικαιώματος ψήφου, ο νομικός 
σύμβουλος της εταιρείας, εκτός των συνεδριάσεων για 
τις οποίες το διοικητικό συμβούλιο ήθελε αποφασίσει 
άλλως. Η απουσία του δεν επιφέρει ακυρότητα των 
αποφάσεων του Διοικητικού Συμβουλίου. Επίσης, στις 
συνεδριάσεις του διοικητικού συμβουλίου δύναται να με- 
τάσχουν ομοίως, άνευ δικαιώματος ψήφου, διευθυντές ή 
τρίτοι εφόσον κληθούν από το διοικητικό συμβούλιο. 

Άρθρο 14: Παρουσία στις συνεδριάσεις 

Κάθε Σύμβουλος οφείλει να προσέρχεται και να με¬ 
τέχει ανελλιπώς στις συνεδριάσεις του Διοικητικού 
Συμβουλίου. Η επί τρίμηνο χωρίς δικαιολογημένη αιτία 
απουσία Συμβούλου από τις συνεδριάσεις μπορεί να 
θεωρηθεί, με απόφαση του Διοικητικού Συμβουλίου, ως 
παραίτηση. 

Άρθρο 15: Πρακτικά Διοικητικού Συμβουλίου 

1. Οι συζητήσεις και αποφάσεις του Διοικητικού Συμ¬ 
βουλίου καταχωρούνται περιληπτικά σε ειδικό βιβλίο, 
που μπορεί να τηρείται και κατά το μηχανογραφικό 
σύστημα. Ύστερα από αίτηση μέλους του Διοικητικού 
Συμβουλίου, ο Πρόεδρος υποχρεούται να καταχωρήσει 
στα Πρακτικά ακριβή περίληψη της γνώμης του. Στο 
βιβλίο αυτό καταχωρείται επίσης κατάλογος των μελών 
που παραστάθηκαν κατά τη συνεδρίαση του Διοικητικού 
Συμβουλίου. 

2. Αντίγραφα πρακτικών συνεδριάσεων του διοικη¬ 
τικού συμβουλίου, για τα οποία υπάρχει υποχρέωση 
καταχώρησής τους στο μητρώο ανωνύμων εταιρειών, 
σύμφωνα με το άρθρο 7α του ν. 2190/1920, όπως αυτός 
ισχύει, υποβάλλονται στο Υπουργείο Ανάπτυξης μέσα 
σε προθεσμία είκοσι (20) ημερών από τη συνεδρίαση 
του Διοικητικού Συμβουλίου. 

3. Κανείς σύμβουλος δεν δικαιούται να αρνηθεί την 
υπογραφή πρακτικού συνεδριάσεως στην οποία παρέ- 
στη, δικαιούται όμως να απαιτήσει την καταχώρηση της 
γνώμης του, αν είναι αντίθετη με την ληφθείσα από¬ 
φαση. Σε περίπτωση αρνήσεως μέλους να υπογράψει 
πρακτικά συνεδριάσεως στην οποία παρέστη, γίνεται 
σχετική μνεία σε αυτά. Πάντως η μη υπογραφή πρακτι¬ 
κού από σύμβουλο δεν επιφέρει ακυρότητα ή έλλειψη 
νομιμότητας της ληφθείσης αποφάσεως. 

4. Αντίγραφα και αποσπάσματα πρακτικών του Διοι¬ 
κητικού Συμβουλίου, και όταν πρόκειται να προσαχθούν 
ενώπιον Δικαστηρίου ή άλλης Αρχής, υπογράφονται 
από τον Πρόεδρο του Διοικητικού Συμβουλίου ή, σε 
περίπτωση απουσίας ή κωλύματος, από τον νόμιμο 
αναπληρωτή του. 

Άρθρο 16: Αρμοδιότητα του Διοικητικού Συμβουλίου 

1. Το Διοικητικό Συμβούλιο είναι αρμόδιο να αποφα¬ 
σίζει για κάθε θέμα που αναφέρεται στην διοίκηση και 
εκπροσώπηση της Εταιρείας και γενικά στην δραστη- 
ριότητά της και τη διαχείριση της περιουσίας της, λαμ¬ 
βάνει δε όλα τα ενδεικνυόμενα μέτρα και αποφάσεις 
για την πραγματοποίηση του σκοπού της Εταιρείας. 
Περαιτέρω, για την αποτελεσματικότερη επιδίωξη των 
σκοπών της Εταιρείας, την κατά το δυνατόν ευέλικτη 
λειτουργία του και τη βέλτιστη αξιοποίηση των δυνα¬ 
τοτήτων των μελών του, δύναται να συγκροτεί -εκ των 
μελών του-, κατόπιν σχετικής εισήγησης του Διευθύ- 
νοντος Συμβούλου, ειδικές ομάδες έργου - επιτροπές, 
για τη διεκπεραίωση συγκεκριμένων εργασιών και να 
καθορίζει τα του πλαισίου και όρων λειτουργίας των 
εν λόγω ομάδων - επιτροπών. 

2. Ιδίως το Διοικητικό Συμβούλιο έχει την εξουσία 
να: 

α. Να διαμορφώνει τη στρατηγική και την πολιτική 
ανάπτυξης της εταιρείας, ενώ εποπτεύει και ελέγχει 
τη διαχείριση της περιουσίας της. 

β. Στο όνομα και για λογαριασμό της Εταιρείας, εγεί¬ 


ρει αγωγές και υποβάλλει μηνύσεις, ασκεί ένδικα μέσα, 
τακτικά ή έκτακτα, αναιρέσεις, αιτήσεις ακυρώσεως, 
ανακοπές, ενστάσεις, προσφυγές, αναψηλαφήσεις και 
αιτήσεις επαναλήψεως δίκης, παραιτείται από τέτοιες 
αγωγές, μηνύσεις και ένδικα μέσα, είτε ως δικογράφων 
είτε ως δικαιωμάτων, προσβάλλει έγγραφα ως πλαστά, 
ασκεί αγωγές κακοδικίας, καταργεί δίκες, συνομολογεί 
συμβιβασμούς, δικαστικούς ή εξώδικους, και συνομολο¬ 
γεί διαιτησίες. 

γ. Προβαίνει στη σύναψη δικαιοπραξιών και στην 
πραγματοποίηση συναλλαγών, που είναι απαραίτητες 
τόσο για την επιδίωξη και επίτευξη των καταστατικών 
σκοπών, όσο και για τις ανάγκες καθημερινής λειτουρ¬ 
γίας και δραστηριοποίησης της Εταιρείας. 

δ. Κανονίζει τα των αρμοδιοτήτων του Διευθύνοντος 
Συμβούλου, των Γ ενικών Διευθυντών και των Διευθυντών 
της Εταιρείας και γενικά ρυθμίζει τα της εσωτερικής 
λειτουργίας της εταιρείας, υπό την επιφύλαξη ειδικότε¬ 
ρων προβλέψεων στις διατάξεις του παρόντος. 

ε. Αποφασίζει την ίδρυση και κατάργηση υποκαταστη¬ 
μάτων και ρυθμίζει τα συναφή με τη δράση τους και τις 
προϋποθέσεις στελέχωσής τους, ζητήματα. 

στ. Καταρτίζει τον ετήσιο προϋπολογισμό, τον απο¬ 
λογισμό και τον λογαριασμό των αποτελεσμάτων χρή- 
σεως, καθώς και κάθε άλλο στοιχείο που προβλέπεται 
από γενικές ή ειδικές διατάξεις, ύστερα από εισήγηση 
του Προέδρου και του Διευθύνοντος Συμβούλου. Οι 
αποφάσεις του Διοικητικού Συμβουλίου υποβάλλονται 
στον Υπουργό και τον Γενικό Γραμματέα Υγείας και 
Κοινωνικής Αλληλεγγύης. 

ζ. Συντάσσει την ετήσια έκθεση πεπραγμένων που 
περιέχει όλα τα οικονομικά στοιχεία που αφορούν τους 
εγκεκριμένους από το Διοικητικό Συμβούλιο στόχους. 
Η έκθεση υποβάλλεται μέσα στους τρεις πρώτους μή¬ 
νες του έτους στον Υπουργό Υγείας και Κοινωνικής 
Αλληλεγγύης. 

η. Καταρτίζει τους κανονισμούς που προβλέπονται 
στο ν. 3293/ 2004, καθώς και κάθε άλλο κανονισμό που 
είναι απαραίτητος για την εύρυθμη, γρήγορη και απο¬ 
τελεσματική λειτουργίας της Α.Ε.Μ.Υ. Α.Ε. Επιτρέπεται 
να εκδίδει προσωρινούς κανονισμούς, μέχρι την έκδοση 
των οριστικών. Όλοι οι ανωτέρω κανονισμοί εγκρίνο- 
νται με απόφαση του Υπουργού Υγείας και Κοινωνικής 
Αλληλεγγύης, που δημοσιεύεται στην Εφημερίδα της 
Κυβερνήσεως. 

θ. Καταρτίζει το στρατηγικό και επιχειρησιακό σχέδιο 
της επιχείρησης, το οποίο και υποβάλλει στον Υπουργό 
Υγείας και Κοινωνικής Αλληλεγγύης, τηρουμένων των 
διατάξεων του άρθρου 3 του ν. 2414/1996. 

ι. Προσλαμβάνει και απολύει το προσωπικό, τους 
νομικούς, οικονομικούς και λοιπούς συμβούλους, δίδει 
και ανακαλεί πληρεξουσιότητα σε δικηγόρους για την 
εκπροσώπηση της Α.Ε.Μ.Υ. Α.Ε. ενώπιον Δικαστηρίων 
ή άλλων αρχών και για την ενέργεια οποιασδήποτε 
από τις παραπάνω πράξεις, ύστερα από εισήγηση του 
Προέδρου και Διευθύνοντος Συμβούλου. 

ια. Ζητεί τις συμβουλές ειδικών εμπειρογνωμόνων για 
θέματα αρμοδιότητος και δραστηριότητες της εταιρεί¬ 
ας, συνάπτοντας συμβάσεις έργου ιδιωτικού δικαίου ή 
και συμβάσεις παροχής ανεξαρτήτων υπηρεσιών. 

κ. Ενημερώνει τον εποπτεύοντα Υπουργό, όταν του 
ζητηθεί. 

κα. Παρακολουθεί την όλη λειτουργία της Εταιρείας 

και αποφασίζει για όλα τα θέματα (της Εταιρείας), για 
τα οποία δεν είναι αποκλειστικά αρμόδια η Γενική Συ¬ 
νέλευση της Εταιρείας. 

λ. Ασκεί την οικονομική διαχείριση της εταιρείας 
σύμφωνα με τα οριζόμενα στο καταστατικό και τους 
κανόνες της ιδιωτικής οικονομίας, ανάλογα με τους υφι¬ 
στάμενους κανόνες της λογιστικής και της ελεγκτικής 
και με χρήση του διπλογραφικού συστήματος, παρέχο¬ 
ντας σχετικές εντολές προς τα όργανα διοίκησης και 
διαχείρισης της Εταιρείας. Ειδικότερα και για τον σκοπό 
αυτό, καταρτίζει Κανονισμό Οικονομικής λειτουργίας 
και Διαχείρισης, ο οποίος εγκρίνεται με κοινή απόφαση 
των Υπουργών οικονομίας και Οικονομικών και Υγείας 
και Κοινωνικής Αλληλεγγύης που δημοσιεύεται στην 
Εφημερίδα της Κυβερνήσεως και περιλαμβάνει: α) τον 
ετήσιο προγραμματισμό, β) τον τρόπο εκτέλεσης, γ) 
τη διαχειριστική λειτουργία, δ) τις προμήθειες και τον 
τρόπο προμηθειών, ε) τον τρόπο κοστολόγησης προ- 
ϋπολογιστικά και απολογιστικά και στ) την ταμειακή 
λειτουργία. 

λα. Αποφασίζει σχετικά με το ύψος των αποδοχών 
(μισθός, αμοιβή, επιδόματα, ειδικές χρηματικές κι εν 
γένει επιβραβεύσεις - όοηυε - υπερωρίες, οδοιπορικά, 
έξοδα παράστασης, ειδικές ανταμοιβές παραγωγικό¬ 
τητας και/ ή διακεκριμένης εργασίας) του προσωπικού 
και των προσώπων που παρέχουν τις υπηρεσίες τους 
στην Α.Ε.Μ.Υ. Α.Ε., με βάση ενιαίας κλίμακας μισθολογικά 
κλιμάκια. Η ανωτέρω απόφαση εγκρίνεται με κοινή από¬ 
φαση των Υπουργών Οικονομίας και Οικονομικών και 
Υγείας και Κοινωνικής Αλληλεγγύης που δημοσιεύεται 
στην Εφημερίδα της Κυβερνήσεως. 

Αρθρο 17:Έγγραφη ανάληψη υποχρεώσεων 

1. Όλα τα έγγραφα με τα οποία αναλαμβάνει η Εται¬ 
ρεία υποχρεώσεις έναντι οποιουδήποτε τρίτου υπο¬ 
γράφονται απαραιτήτως από Πρόεδρο της εταιρείας ή 
από τον Διευθύνοντα Σύμβουλο, κατόπιν ειδικής προς 
τούτο εξουσιοδοτήσεως, που παρέχεται με απόφαση 
του Διοικητικού Συμβουλίου. 

2. Η υπογραφή ορισμένων εγγράφων, που καθορίζονται 
ειδικά με απόφαση του Διοικητικού Συμβουλίου, μπορεί 
να ανατίθεται και σε υπαλλήλους της Εταιρείας. 

Αρθρο 18: Εκπροσώπηση της Εταιρείας 

Η Εταιρεία εκπροσωπείται δικαστικώς και εξωδίκως 
από τον Πρόεδρο του Διοικητικού Συμβουλίου ή, κατόπιν 
ειδικής εντολής του Προέδρου, από τον Διευθύνοντα 
Σύμβουλο ή άλλο μέλος του Διοικητικού Συμβουλίου. 

Άρθρο 19: Αρμοδιότητες Προέδρου Διοικητικού Συμ¬ 
βουλίου 

Ο πρόεδρος του Διοικητικού Συμβουλίου, ο οποίος 
εκλέγεται από τα μέλη αυτού, είναι αρμόδιος να: 

1. Συγκαλεί το Διοικητικό Συμβούλιο και να διευθύνει 
τις συνεδριάσεις αυτού. 

2. Εκπροσωπεί την Α.Ε.Μ.Υ. Α.Ε. ενώπιον του Δικαστη¬ 
ρίου και οιασδήποτε άλλης Αρχής, καθώς και έναντι 
τρίτων, και τη δεσμεύει με την υπογραφή του υπό την 
εταιρική επωνυμία και σφραγίδα. 

3. Εποπτεύει την ομαλή λειτουργία της Εταιρείας. 

4. Εισηγείται από κοινού με τον Διευθύνοντα Σύμβουλο 
στο Διοικητικό Συμβούλιο τον ετήσιο Προϋπολογισμό, 
την ετήσια έκθεση πεπραγμένων και τον ισολογισμό, 


καθώς και την πρόσληψη συμβούλων και λοιπού προ¬ 
σωπικού. 

5. Ασκεί κάθε αρμοδιότητα που του εκχωρεί το Δ.Σ. 

Αρθρο 20: Αρμοδιότητες Διευθύνοντος Συμβούλου 

1. Ο Διευθύνων Σύμβουλος ορίζεται με απόφαση του 
Υπουργού Υγείας και Κοινωνικής Αλληλεγγύης, με τήρη¬ 
ση των προϋποθέσεων του ν. 2190/20 και πρέπει να είναι 
κάτοχος τουλάχιστον πτυχίου ανωτάτης εκπαιδεύσεως. 
Η ιδιότητα του Διευθύνοντος Συμβούλου της Α.Ε.Μ.Υ. 
Α.Ε. είναι ασυμβίβαστη με κάθε άλλη επαγγελματική 
απασχόληση. Ο διευθύνων σύμβουλος (εφόσον δεν είναι 
και Πρόεδρος του Διοικητικού Συμβουλίου) αναπληρώνει 
σε όλα τα καθήκοντά του τον Πρόεδρο του Διοικητικού 
Συμβουλίου, στην περίπτωση που απουσιάζει ή κωλύεται 
και ασκεί τις αρμοδιότητες που μπορούν να του εκχω¬ 
ρήσουν ο Πρόεδρος και το Διοικητικό Συμβούλιο. 

2. Ο Διευθύνων Σύμβουλος είναι ο προϊστάμενος όλων 
των υπηρεσιών της Α.Ε.Μ.Υ. Α.Ε., όπως αυτές διαρθρώ¬ 
νονται κα στελεχώνονται σύμφωνα με τον κανονισμό 
εσωτερικής λειτουργίας της και τον κανονισμό κατά¬ 
στασης προσωπικού. Επίσης ασκεί όσες αρμοδιότητες 
του ανατίθενται από τον Πρόεδρο του Διοικητικού Συμ¬ 
βουλίου ή από το Διοικητικό Συμβούλιο. 

Άρθρο 21: Απαγόρευση ανταγωνισμού 
και σύναψης δικαιοπραξιών 

1. Απαγορεύεται στα μέλη του Διοικητικού Συμβουλίου 
και στα πρόσωπα που μετέχουν στην διεύθυνση της 
εταιρείας να ενεργούν κατ’ επάγγελμα, για λογαρια¬ 
σμό τους ή για λογαριασμό τρίτων, πράξεις αναγό¬ 
μενες στον επιδιωκόμενο από την Εταιρεία σκοπό ή 
να μετέχουν, ως ομόρρυθμοι εταίροι, σε εταιρίες που 
επιδιώκουν κάποιον από τους σκοπούς της Εταιρείας, 
χωρίς προηγούμενη άδεια της Γ ενικής Συνέλευσης. Σε 
περίπτωση παράβασης της διάταξης αυτής, η Εταιρεία 
δικαιούται σε αποζημίωση, αλλά μπορεί αντί αποζημι- 
ώσεως να απαιτήσει, προκειμένου μεν περί πράξεων 
που έγιναν για λογαριασμό του Συμβούλου ή του Διευ- 
θυντού, να θεωρηθούν ότι έγιναν για λογαριασμό της 
εταιρείας, προκειμένου δε περί πράξεων που έγιναν για 
λογαριασμό τρίτων, να δοθεί στην Εταιρεία η αμοιβή 
γί αυτές ή να της εκχωρηθεί η απαίτηση στην αμοιβή 
αυτή. Ρητά με το παρόν παρέχεται η δυνατότητα στα 
μέλη του Διοικητικού Συμβουλίου της Εταιρείας να είναι 
μέτοχοι άλλων κεφαλαιουχικών εταιρειών - δη Ε.Π.Ε. ή 
Α.Ε.- με ίδιους ή παρεμφερείς σκοπούς, υπό την προϋπό¬ 
θεση ότι δεν έχουν τον έλεγχο των εν λόγω εταιρειών 
και/ ή δε δύνανται να καθορίσουν την εμπορική και 
ανταγωνιστική πολιτική τους. 

2. Δάνεια της Εταιρείας προς μέλη του Διοικητικού 
Συμβουλίου, Γ ενικούς Διευθυντές ή Διευθυντές της, συγ¬ 
γενείς τους μέχρι και του τρίτου βαθμού εξ αίματος ή 
εξ αγχιστείας ή συζύγους των παραπάνω, καθώς και η 
παροχή πιστώσεων με οποιοδήποτε τρόπο προς αυ¬ 
τούς ή παροχή εγγυήσεων υπέρ αυτών προς τρίτους, 
απαγορεύονται απολύτως και είναι άκυρα. 

Αρθρο 22: Ευθύνη μελών Διοικητικού Συμβουλίου 

1. Παν μέλος του Διοικητικού Συμβουλίου ευθύνεται 
έναντι της εταιρείας κατά την διοίκησιν των εταιρικών 
υποθέσεων δια παν αυτού πταίσμα. Ευθύνεται ιδία εάν 
ο ισολογισμός περιέχει παραλείψεις ή ψευδείς δηλώ- 

σεις αποκρυπτούσας την πραγματικήν κατάστασιν της 
εταιρείας. 

2. Ο Διευθύνων Σύμβουλος της Εταιρείας είναι υπό¬ 
χρεος σε κάθε επιμέλεια. 

3. Κάθε μέλος του Διοικητικού Συμβουλίου υποχρεού- 
ται σε αυστηρή τήρηση των απορρήτων της Εταιρείας, 
που του έγιναν γνωστά λόγω της ιδιότητάς του ως 
Συμβούλου. 

ΚΕΦΑΛΑΙΟ Δ 
ΓΕΝΙΚΗ ΣΥΝΕΛΕΥΣΗ 

Άρθρο 23: Αρμοδιότητα της Γενικής Συνέλευσης 

Η Γ ενική Συνέλευση ( Γ.Σ.) της Α.Ε.Μ.Υ. Α.Ε., αποτελείται 
από τους μετόχους της Εταιρείας. Κατά την άσκηση 
των αρμοδιοτήτων της υποχρεούται να εφαρμόζει τις 
διατάξεις του Νόμου και του Καταστατικού. Οι νόμιμα 
ληφθείσες αποφάσεις της υποχρεώνουν και τους από¬ 
ντες ή διαφωνούντες μετόχους. 

2. Η Γενική Συνέλευση είναι αποκλειστικώς αρμόδια 
να αποφασίζει για: 

α. Τις τροποποιήσεις του παρόντος Καταστατικού, 
που είναι έγκυρες εφόσον δεν απαγορεύονται από ρητή 
διάταξη του Καταστατικού. Η εκάστοτε τροποποίηση 
του καταστατικού εγκρίνεται με την έκδοση προεδρικού 
διατάγματος. 

β. Την έγκριση των ετήσιων οικονομικών καταστά¬ 
σεων της Εταιρείας, τη διάθεση των ετησίων κερδών, 
την έγκριση του ισολογισμού ως και την έγκριση των 
πεπραγμένων του Διοικητικού Συμβουλίου, 
γ. Τον ορισμό των ελεγκτών κάθε εταιρικής χρήσης, 
δ. Τον διορισμό των εκκαθαριστών 
ε. Την έγκριση της διαχείρισης του Διοικητικού Συμ¬ 
βουλίου και την απαλλαγή των μελών του και των ελε¬ 
γκτών από την ευθύνη για αποζημίωση της Εταιρείας, 
στ. Την έκδοση δανείου με ομολογίες, 
ζ. Την έγκριση για την άσκηση αγωγών κατά των με¬ 
λών του Διοικητικού Συμβουλίου και των ελεγκτών σε 
περίπτωση παράβασης των εκ του νόμου και του πα¬ 
ρόντος καταστατικού καθηκόντων τους. 

η. Τη συγχώνευση, διάσπαση, μετατροπή, αναβίωση ή 
λύση της εταιρείας σύμφωνα με τις ισχύουσες διατάξεις. 
Οι εν λόγω αποφάσεις της Γ ενικής Συνέλευσης πρέπει 
να εγκρίνονται με την έκδοση νόμου. 

θ. Τη λήψη αποφάσεως για την αξιοποίηση, επανεπέν- 
δυση ή διανομή των κερδών. 

Άρθρο 24: Σύγκληση της Γ ενικής Συνέλευσης 

Η Γενική συνέλευση των μετόχων συγκαλείται από 
το Δ.Σ. στην έδρα της Εταιρείας υποχρεωτικώς στις 
ακόλουθες περιπτώσεις: 

1. Τακτικώς, τουλάχιστον δύο φορές σε κάθε εταιρική 
χρήση, εντός έξι (6) - κατ’ απώτατο χρονικό όριο - μηνών 
από τη λήξη της χρήσεως. 

2. α. Εκτάκτως εφόσον το ζητήσει τουλάχιστον το ένα 
πέμπτο 1/5 των μετόχων ή οι ελεγκτές, εάν το σύνολο 
των ιδίων κεφαλαίων γίνει μικρότερο από το ήμισυ του, 
προβλεπομένου στο άρθρο 5, μετοχικού κεφαλαίου (της 
Εταιρείας). 

β. Εκτάκτως οποτεδήποτε κριθεί σκόπιμο από το Δι¬ 
οικητικό Συμβούλιο. 

Άρθρο 25: Διαδικασία προσκλήσεως 
1. Με την εξαίρεση των επαναληπτικών Συνελεύσεων 


και εκείνων που εξομοιώνονται προς αυτές, η Γενική 
Συνέλευση πρέπει να καλείται είκοσι (20) τουλάχιστον 
πλήρεις ημέρες πριν την οριζόμενη για την συνεδρία¬ 
ση αυτής ημέρα. Στο εικοσαήμερο αυτό υπολογίζονται 
και οι εξαιρετέες ημέρες, δεν περιλαμβάνονται όμως η 
ημέρα της δημοσιεύσεως της προσκλήσεως και η ημέρα 
της συνεδριάσεως. Η ημέρα συνεδριάσεως της Γ.Σ. δεν 
πρέπει να είναι αργία. 

2. Η πρόσκληση της Γ ενικής Συνέλευσης περιλαμβάνει 
τουλάχιστον το οίκημα, την χρονολογία και την ώρα της 
συνεδρίασης- καθώς και τα θέματα της ημερήσιας διά¬ 
ταξης με σαφήνεια-, τοιχοκολλάται σε εμφανή θέση του 
καταστήματος της Εταιρείας και δημοσιεύεται ως εξής: 
α) στο τεύχος Ανωνύμων Εταιριών και Εταιριών Περιορι¬ 
σμένης Ευθύνης της Εφημερίδας της Κυβέρνησης, β) σε 
μία οικονομική και πολιτική εφημερίδα που κυκλοφορεί 
σε όλη την Ελλάδα και σε μία ημερήσια εφημερίδα της 
έδρας της εταιρείας. Οι δημοσιεύσεις στην πολιτική 
και οικονομική εφημερίδα γίνονται τουλάχιστον είκοσι 
ημέρες πριν την ημερομηνία της συνέλευσης και στην 
Εφημερίδα της Κυβερνήσεως δέκα τουλάχιστον ημέρες 
πριν την ημερομηνία της συνέλευσης. Εντός της αυτής 
προθεσμίας (των είκοσι ημερών) η εν λόγω πρόσκληση 
γνωστοποιείται στη Διεύθυνση Εμπορίου της Νομαρχίας 
Ανατολικής Αττικής. 

3. Αν η Συνέλευση ματαιωθεί λόγω μη επιτεύξεως 
απαρτίας, η πρόσκληση για την σύγκληση της επαναλη¬ 
πτικής Γ ενικής Συνέλευσης τοιχοκολλάται και δημοσιεύ¬ 
εται στις εφημερίδες δέκα τουλάχιστον πλήρεις ημέρες 
πριν την ημέρα της συνεδρίασης και στην Εφημερίδα 
της Κυβέρνησης πέντε τουλάχιστον πλήρεις ημέρες 
πριν την ημέρα αυτή. 

4. Πρόσκληση για σύγκληση γενικής συνέλευσης δεν 
απαιτείται στην περίπτωση κατά την οποία στη συνέ¬ 
λευση παρίστανται ή αντιπροσωπεύονται μέτοχοι που 
εκπροσωπούν το σύνολο του μετοχικού κεφαλαίου της 
εταιρείας και κανείς τους δεν αντιλέγει στην πραγμα¬ 
τοποίησή της και στη λήψη αποφάσεων. 

Αρθρο 26: Συμμετοχή μετόχων, αντιπροσώπευση 

1. Κάθε μέτοχος αποτελεί μέλος της Συνελεύσεως και 
δικαιούται να παραστεί σε αυτήν, αυτοπροσώπως ή με 
αντιπρόσωπο, που εξουσιοδοτείται νόμιμα με συμβο¬ 
λαιογραφικό πληρεξούσιο. 

2. Τα νομικά πρόσωπα μετέχουν στην Συνέλευση με 
τους νομίμους αντιπροσώπους τους, όπως σχετικά προ- 
βλέπεται από το καταστατικό τους και/ ή σε σχετικές 
διατάξεις νόμου. 

3. Κάθε πρόσωπο που δικαιούται να παραστεί στην 
Συνέλευση έχει τόσες ψήφους όσες είναι οι κατεχόμενες 
ή αντιπροσωπευόμενες από αυτό μετοχές. 

Άρθρο 27: Κατάθεση μετοχών 

Για να μετάσχει ο μέτοχος ή ο αντιπρόσωπός του 
στην Γενική Συνέλευση και να έχει δικαίωμα ψήφου, 
οφείλει να καταθέσει τις μετοχές του στο Ταμείο της 
Εταιρείας ή στο Ταμείο Παρακαταθηκών και Δανείων 
ή σε οποιαδήποτε Ανώνυμη Τραπεζιτική Εταιρεία, που 
εδρεύει και λειτουργεί στην Ελλάδα ή σε τραπεζίτες 
στην αλλοδαπή, που ορίζονται στην πρόσκληση, πέντε 
τουλάχιστον πλήρεις ημέρες πριν την ημέρα της συ- 
νεδριάσεως. 

2. Οι αποδείξεις καταθέσεως των μετοχών και τα νο- 

μιμοποιητικά έγγραφα των αντιπροσώπων των μετόχων 
πρέπει να κατατίθενται στο Ταμείο της Εταιρείας πέντε 
τουλάχιστον πλήρεις ημέρες πριν την ημερομηνία συ¬ 
νεδρίασης της Γενικής Συνέλευσης. 

3. Μέτοχοι ή αντιπρόσωποι που δεν συμμορφώνονται 
με τις διατάξεις του παρόντος άρθρου μπορούν να με- 
τάσχουν στην Συνέλευση μόνο κατόπιν αδείας της. 

Άρθρο 28: Ενημέρωση της Αρχής, 
χορήγηση οικονομικών καταστάσεων στους μετόχους 

1. Είκοσι τουλάχιστον πλήρεις ημέρες πριν από την 
ημερομηνία της συνεδρίασης της Συνέλευσης, υποβάλ¬ 
λονται, με ευθύνη του Διοικητικού Συμβουλίου, στην αρ¬ 
μόδια Εποπτεύουσα Αρχή κυρωμένο αντίγραφο της ημε¬ 
ρήσιας διάταξης, επεξηγηματική έκθεση των θεμάτων 
που αναγράφονται σε αυτήν και από ένα αντίτυπο των 
φύλλων των εφημερίδων στις οποίες δημοσιεύτηκε 

2. Επί επαναληπτικής Γ ενικής Συνελεύσεως, τα ανω¬ 
τέρω έγγραφα υποβάλλονται στην Αρχή τουλάχιστον 
δέκα πλήρεις ημέρες πριν την ημερομηνία συνεδριάσε- 
ως της Συνέλευσης. 

3. Δέκα ημέρες πριν την τακτική Γενική Συνέλευση, 
κάθε μέτοχος δικαιούται να πάρει από την Εταιρεία 
τις ετήσιες οικονομικές καταστάσεις της και τις σχε¬ 
τικές εκθέσεις του Διοικητικού Συμβουλίου και των 
ελεγκτών. 

Άρθρο 29: Πίνακας Μετόχων 

1. Σαράντα οκτώ ώρες πριν από οποιαδήποτε Γενική 
Συνέλευση, τοιχοκολλείται, με ευθύνη του Δ.Σ., σε εμ¬ 
φανή θέση των γραφείων της Εταιρείας πίνακας των 
μετόχων που έχουν δικαίωμα ψήφου σε αυτήν, στον 
οποίο αναγράφονται το ονοματεπώνυμο και η διεύ¬ 
θυνση του μετόχου και του τυχόν αντιπροσώπου του 
και ο αριθμός των μετοχών και των ψήφων καθενός. 
Στον πίνακα αυτό καταχωρούνται υποχρεωτικώς όλοι 
οι μέτοχοι που συμμορφώθηκαν με τις διατάξεις του 
άρθρου 28 του παρόντος Καταστατικού. 

2. Οποιαδήποτε αντίρρηση κατά του περιεχομένου 
του πίνακα μπορεί να υποβληθεί μόνο στην αρχή της 
συνεδρίασης και πριν την έναρξη της συζήτησης επί 
των θεμάτων της ημερήσιας διάταξης, διαφορετικά είναι 
απαράδεκτη. 

Άρθρο 30: Προεδρείο Γ ενικής Συνέλευσης 

1. Στη Γενική Συνέλευση, εφόσον δεν αποφασισθεί 
διαφορετικά, προεδρεύει προσωρινά ο Πρόεδρος του 
Διοικητικού Συμβουλίου ή, αν αυτός κωλύεται ή απου¬ 
σιάζει, ο νόμιμος αναπληρωτής του. Χρέη Γραμματέα 
εκτελεί προσωρινά πρόσωπο που επιλέγεται από τον 
Πρόεδρο μεταξύ των παρισταμένων. 

2. Μετά την κήρυξη οριστικού του πίνακα των μετόχων 
που έχουν δικαίωμα ψήφου, η Συνέλευση προβαίνει στην 
εκλογή του Προέδρου της και Γραμματέως, ο οποίος 
εκτελεί και χρέη ψηφολέκτου. 

Άρθρο 31: Ημερήσια Διάταξη 

1. Οι συζητήσεις και αποφάσεις της Γ ενικής Συνέλευ¬ 
σης περιορίζονται στα θέματα της ημερήσιας διάταξης, 
η οποία έχει καταρτιστεί από το Διοικητικό Συμβούλιο, 
περιλαμβανομένων σ’ αυτήν των προτάσεων αυτού και 
των ελεγκτών, και δημοσιευτεί κατά το άρθρο 26. Η 
Γ ενική Συνέλευση δεν μπορεί να συζητεί και αποφασίζει 
για θέματα που δεν περιλαμβάνονται στην ημερήσια 


διάταξη, εκτός κι αν, είτε πρόκειται για τροπολογίες 
της ίδιας της ημερήσιας διάταξης ή προτάσεις για τη 
σύγκληση άλλης Γενικής Συνέλευσης, είτε παρίσταται 
το 100% των μετόχων και ουδείς αντιλέγει. 

Άρθρο 32: Απαρτία Γ ενικής Συνέλευσης 

1. Η Γενική Συνέλευση ευρίσκεται σε απαρτία και συ¬ 
νεδριάζει έγκυρα επί των θεμάτων της ημερήσιας διά¬ 
ταξης εφόσον παρίστανται οι εκπρόσωποι (ή οι νόμιμοι 
αντιπρόσωποί τους) της πλειοψηφίας του καταβεβλη¬ 
μένου μετοχικού κεφαλαίου της εταιρείας. 

2. Αν δεν επιτευχθεί η απαρτία αυτή, η Γ ενική Συνέλευ¬ 
ση συνέρχεται εκ νέου μέσα σε είκοσι ημέρες από την 
ημερομηνία της συνεδρίασης που ματαιώθηκε, κατόπιν 
προσκλήσεως που τοιχοκολλείται και δημοσιεύεται του¬ 
λάχιστον δέκα πλήρεις ημέρες πριν την επαναληπτική 
Συνέλευση, οπότε ευρίσκεται σε απαρτία και συνεδρι¬ 
άζει έγκυρα επί των θεμάτων της αρχικής ημερήσιας 
διατάξεως, οποιοδήποτε και αν είναι το τμήμα του με¬ 
τοχικού κεφαλαίου, που εκπροσωπείται σε αυτήν. 

3. Εξαιρετικά, προκειμένου για αποφάσεις που αφο¬ 
ρούν την επαύξηση των υποχρεώσεων των μετόχων, την 
αύξηση του μετοχικού κεφαλαίου της Εταιρείας που δεν 
προβλέπεται από το καταστατικό ή επιβάλλεται από δι¬ 
ατάξεις νόμων, τη μείωση του μετοχικού κεφαλαίου, την 
έκδοση δανείου δί ομολογιών, τη μεταβολή του τρόπου 
διάθεσης των κερδών, τη συγχώνευση, διάσπαση, μετα¬ 
τροπή, αναβίωση, παράταση της διάρκειας ή διάλυση 
της εταιρείας, η συνέλευση ευρίσκεται σε απαρτία και 
συνεδριάζει έγκυρα επί των θεμάτων της ημερήσιας 
διάταξης, όταν παρίστανται ή αντιπροσωπεύονται σ’ 
αυτήν, μέτοχοι εκπροσωπούντες τα δύο τρίτα (2/3) του 
καταβεβλημένου μετοχικού κεφαλαίου. 

4. Αν δεν επιτευχθεί η παραπάνω απαρτία, η Γενι¬ 
κή Συνέλευση προσκαλείται και συνέρχεται εκ νέου 
κατά τις διατάξεις της παραγράφου 2 του παρόντος 
και ευρίσκεται σε απαρτία και συνεδριάζει έγκυρα επί 
των θεμάτων της αρχικής ημερήσιας διάταξης, όταν 
εκπροσωπείται σε αυτήν τουλάχιστον το 51%, του κα¬ 
ταβεβλημένου μετοχικού κεφαλαίου. 

5. Εάν δεν συντελεστεί και αυτή η απαρτία, συνέρ¬ 
χεται και πάλι, μέσα σε είκοσι (20) ημέρες, δεύτερη 
επαναληπτική συνέλευση, με πρόσκληση τουλάχιστον 
δέκα (10) ημέρες πριν, που βρίσκεται σε απαρτία και 
συνεδριάζει έγκυρα για θέματα της αρχικής ημερήσιας 
διάταξης, όταν σε αυτή αντιπροσωπεύεται τουλάχιστον 
το 1/3 του καταβεβλημένου μετοχικού κεφαλαίου της 
εταιρείας. 

Άρθρο 33: Λήψη αποφάσεων 

Οι αποφάσεις της Γενικής Συνέλευσης λαμβάνονται 
με απόλυτη πλειοψηφία των εκπροσωπούμενων σε 
αυτήν ψήφων. Για τις περιπτώσεις λήψης αποφάσεων 
επί θεμάτων που απαιτούν αυξημένη απαρτία (άρθρο 
32, παρ.3 του παρόντος), οι αποφάσεις λαμβάνονται 
με πλειοψηφία 2/3 των εκπροσωπουμένων, στη γενική 
συνέλευση, ψήφων. 

Αρθρο 34: Πρακτικά 

1. Οι συζητήσεις και αποφάσεις της Γ ενικής Συνέλευ¬ 
σης καταχωρούνται σε περίληψη σε ειδικό βιβλίο Πρα¬ 
κτικών Γενικών Συνελεύσεων και υπογράφονται από 
τον εκπρόσωπο των μετόχων ή τον νόμιμο αναπληρωτή 
τους και τον Γ ραμματέα της Γ ενικής Συνέλευσης. 

2. Μετά από αίτηση οποιουδήποτε νόμιμα παριστά- 
μενου μετόχου ή αντιπροσώπου μετόχου, ο Πρόεδρος 
της Συνέλευσης υποχρεούται να καταχωρήσει ακριβή 
περίληψη της γνώμης του αιτούντος. 

3. Στο βιβλίο Πρακτικών καταχωρείται και ο οριστικός 
πίνακας των μετόχων που παρέστησαν ή αντιπροσω¬ 
πεύτηκαν στην Συνέλευση. 

4. Κυρωμένο αντίγραφο των Πρακτικών υποβάλλεται 
στην Εποπτεύουσα Αρχή (Διεύθυνση Εμπορίου της Νο¬ 
μαρχίας Ανατολικής Αττικής) μέσα σε είκοσι ημέρες από 
την ημερομηνία συνεδρίασης της Συνέλευσης. 

5. Στην ανωτέρω Εποπτεύουσα αρχή υποβάλλονται 
επίσης αντίγραφα των ετήσιων οικονομικών καταστά¬ 
σεων, μαζί με τις εκθέσεις του Δ.Σ. και των ελεγκτών, 
καθώς και η πρόσκληση με την ημερήσια διάταξη και 
τα σχετικά αντίγραφα των δημοσιεύσεων της πρόσκλη¬ 
σης. 

Αρθρο 35: Απαλλαγή μελών Διοικητικού Συμβουλίου 

Μετά την έγκριση των ετησίων οικονομικών κατα¬ 
στάσεων, η Γενική Συνέλευση αποφασίζει, με ειδική 
ψηφοφορία που γίνεται με ονομαστική κλήση, για την 
απαλλαγή των μελών του Διοικητικού Συμβουλίου και 
των Ελεγκτών από την ευθύνη για αποζημίωση. 

ΚΕΦΑΛΑΙΟ Ε 

ΕΛΕΓΚΤΕΣ ΚΑΙ ΔΙΚΑΙΩΜΑΤΑ ΜΕΙΟΨΗΦΙΑΣ 
Αρθρο 36: Εκλογή Ελεγκτών 

1. Προκειμένου να ληφθεί έγκυρα απόφαση από τη 
Γενική Συνέλευση σχετικά με τους ετήσιους λογαρια¬ 
σμούς (ετήσιες οικονομικές καταστάσεις), αυτοί πρέπει 
να έχουν ελεγχθεί προηγουμένως από δύο τουλάχιστον 
ελεγκτές, νόμιμα εκλεγμένους. 

2. Η εκλογή των τακτικών και αναπληρωματικών ελε¬ 
γκτών (Ορκωτών ή μη) γίνεται από την Τ ακτική Γ ενική 
Συνέλευση της Εταιρείας, σύμφωνα με τα προβλεπόμε- 
να από τις οικείες διατάξεις (άρθρα 37 έως 43α ) του 
ν. 2190/1920 (που συγχρόνως καθορίζουν και το πλαί¬ 
σιο, τους όρους και τις αρχές δράσης και λειτουργίας 
των ελεγκτών), όπως αυτές ισχύουν. Με την απόφαση 
εκλογής τους καθορίζεται και το ποσό της αμοιβής 
τους, με την επιφύλαξη εφαρμογής των διατάξεων του 
ν. 2190/1920. 

3. Η ανακοίνωση της εκλογής στους Ελεγκτές γίνε¬ 
ται μέσα σε πέντε ημέρες από τη σχετική συνεδρίαση 
της Γ ενικής Συνέλευσης. Αν αυτοί δεν αποποιηθούν την 
εκλογή μέσα σε πενθήμερη προθεσμία, θεωρούνται ότι 
την αποδέχθηκαν και έχουν όλες τις ευθύνες και υπο¬ 
χρεώσεις που προβλέπονται από τα οικεία άρθρα του 
ν.2190/1920 (άρθρα 37 έως 43α του κ.ν. 2190/1920, όπως 
αυτά ισχύουν). 

Άρθρο 37: Καθήκοντα και ευθύνη ελεγκτών 

1. Οι Ελεγκτές υποχρεούνται, κατά τη διάρκεια της 
χρήσης, να παρακολουθούν την λογιστική και διαχει¬ 
ριστική κατάσταση της Εταιρείας. Για τον σκοπό αυτό 
δικαιούνται να λάβουν γνώση οποιουδήποτε βιβλίου, 
λογαριασμού ή εγγράφου, καθώς και των Πρακτικών 
της Γ ενικής Συνέλευσης και του Διοικητικού Συμβουλί¬ 
ου. Οφείλουν να προβαίνουν στις αναγκαίες υποδείξεις 

προς το Διοικητικό Συμβούλιο και να αναφέρονται στην 
εποπτεύουσα αρχή αν διαπιστώνουν παραβάσεις του 
Νόμου ή του παρόντος Καταστατικού. 

2. Με τη λήξη κάθε χρήσης, αφού ελέγξουν την ακρί¬ 
βεια και την νομιμότητα των εγγραφών των βιβλίων 
της Εταιρείας, υποχρεούνται να ελέγξουν τον ισολογι¬ 
σμό και τον λογαριασμό αποτελεσμάτων χρήσεως και 
να υποβάλουν στην τακτική Γ ενική Συνέλευση και τον 
Υπουργό Υγείας και Κοινωνικής Αλληλεγγύης, έκθεση 
για το πόρισμα του ελέγχου τους. 

Ειδικότερα η έκθεση των ελεγκτών πρέπει να περι¬ 
λαμβάνει στοιχεία για το αν: 

α) παρασχέθηκαν οι αναγκαίες πληροφορίες από τα 
όργανα της Α.Ε.Μ.Υ. για την εκτέλεση του έργου των 
ελεγκτών, 

β) υπήρξε τροποποίηση στη μέθοδο απογραφής και 
τήρησης των λογαριασμών σε σχέση με την προηγού¬ 
μενη χρήση, 

γ) έγινε επαλήθευση και συμφωνία του περιεχομένου 
της Έκθεσης Πεπραγμένων του Δ.Σ. με τις σχετικές 
οικονομικές καταστάσεις, 

δ) το προσάρτημα περιλαμβάνει τις πληροφορίες των 
παραγράφων 1 και 2 του άρθρου 13α του ν. 2190/1920, 
όπως αυτές ισχύουν, 

ε) έγινε επαλήθευση της συμφωνίας του προσαρτή¬ 
ματος με τις σχετικές οικονομικές καταστάσεις. 

3. Οι Ελεγκτές οφείλουν να παρίστανται στην τακτική 
Γ ενική Συνέλευση και να παρέχουν οποιαδήποτε πληρο¬ 
φορία σχετική με τον έλεγχο που ενήργησαν. 

4. Κατά την άσκηση των καθηκόντων τους οι Ελεγκτές 
ευθύνονται για κάθε πταίσμα. Η εν λόγω ευθύνη δεν 
μπορεί να αποκλεισθεί, τροποποιηθεί ή περιορισθεί. Η 
κατά των Ελεγκτών αξίωση της Εταιρείας παραγράφε¬ 
ται μετά διετία, σύμφωνα και με τα υπό του ν. 2190/1920, 
όπως αυτός ισχύει, προβλεπόμενα. 

Άρθρο 38: Δικαιώματα μειοψηφίας 

Τα δικαιώματα της μειοψηφίας και οι επιμέρους ρυθ¬ 
μίσεις και προϋποθέσεις άσκησής τους, καθορίζονται 
από τις συναφείς διατάξεις του κ.ν. 2190/1920, όπως 
αυτές ισχύουν. 

ΚΕΦΑΛΑΙΟ ΣΤ 
ΟΙΚΟΝΟΜΙΚΗ ΔΙΑΧΕΙΡΙΣΗ- 
ΕΤΗΣΙΕΣ ΟΙΚΟΝΟΜΙΚΕΣ ΚΑΤΑΣΤΑΣΕΙΣ 

Άρθρο 39. Εταιρική Χρήση. 

1. Η Εταιρική χρήση έχει δωδεκάμηνη διάρκεια. Αρχίζει 
την πρώτη (1η) Ιανουάριου κάθε έτους και λήγει την 
τριακοστή πρώτη (31η) Δεκεμβρίου κάθε έτους. 

2. Κατ’ εξαίρεση, η πρώτη εταιρική χρήση αρχίζει από 
την ημερομηνία της κατά τον νόμο σύστασης της Εται¬ 
ρείας δηλαδή από την εικοστή έκτη (26η) Νοεμβρίου 
του έτους δύο χιλιάδες τέσσερα (2004) και λήγει την 
τριακοστή πρώτη (31η) Δεκεμβρίου του έτους δύο χιλι¬ 
άδες πέντε (2005). 

Αρθρο 40: Ετήσιες Οικονομικές Καταστάσεις. 

1. Στο τέλος κάθε χρήσεως, Το Διοικητικό Συμβούλιο, 
μετά από εισήγηση του Διευθύνοντος Συμβούλου, κλείνει 
τους λογαριασμούς, συντάσσει λεπτομερή απογραφή 

της εταιρικής περιουσίας και καταρτίζει και δημοσιεύει 
τις Ετήσιες Οικονομικές Καταστάσεις, σύμφωνα με τις 
καταστατικές ρυθμίσεις και τις οικείες διατάξεις του 
ΚΝ.2190/1920, όπως αυτές ισχύουν. 

2. Οι ετήσιες οικονομικές καταστάσεις περιλαμβάνουν 
σε ενιαίο σύνολο: 

α. Τον Ισολογισμό της χρήσεως που έληξε, β. Το λο¬ 
γαριασμό «Αποτελέσματα Χρήσεως», γ. Τον «Πίνακα 
Διαθέσεως Αποτελεσμάτων», δ. Το «Προσάρτημα» και 
ε. την «Εκθεση Διαχειρίσεως», συντάσσονται δε κατά πε¬ 
ριεχόμενο, όπως ορίζουν οι παραπάνω διατάξεις (όπως 
αυτές ισχύουν) του κ.ν. 2190/1920 από τον Διευθύνοντα 
Σύμβουλο. Πρέπει να εμφανίζουν με απόλυτη σαφήνεια 
την πραγματική εικόνα της περιουσιακής διάρθρωσης 
της Εταιρείας και τη χρηματοδοτική θέση της. 

3. Οι ετήσιες οικονομικές καταστάσεις πρέπει να υπο¬ 
βληθούν για έγκριση στους υπουργούς Οικονομίας και 
Οικονομικών και Υγείας και Κοινωνικής Αλληλεγγύης, 
αφού πρώτα θεωρηθούν και υπογραφούν από τρία δι¬ 
αφορετικά πρόσωπα ήτοι: 

α. Τον Πρόεδρο του Διοικητικού Συμβουλίου ή τον 
νόμιμο αναπληρωτή του. 

β. Τον Διευθύνοντα ή Εντεταλμένο Σύμβουλο και σε 
περίπτωση που δεν υπάρχει τέτοιος σύμβουλος ή η 
ιδιότητα του συμπίπτει με αυτήν των ανωτέρω προσώ¬ 
πων, από ένα μέλος του Διοικητικού Συμβουλίου που 
ορίζεται από αυτό. 

γ. Τον υπεύθυνο για τη Διεύθυνση του Λογιστηρίου. 

Τα πρόσωπα αυτά, σε περίπτωση διαφωνίας τους, ως 
προς την νομιμότητα του τρόπου κατάρτισης των οικο¬ 
νομικών καταστάσεων, οφείλουν να εκθέτουν εγγράφως 
τις αντιρρήσεις τους στην Γ ενική Συνέλευση. 

4. Οι ετήσιες οικονομικές καταστάσεις υποβάλλονται 
στην τακτική Γενική Συνέλευση προς έγκριση, συνο- 
δευόμενες από έκθεση των Ελεγκτών καθώς και από 
έκθεση του Διοικητικού Συμβουλίου, η οποία αποτελεί 
και λογοδοσία επί των πεπραγμένων της χρήσης, που 
έληξε και η οποία τίθεται υπόψη των ελεγκτών τουλάχι¬ 
στον τριάντα ημέρες πριν την ημερομηνία της τακτικής 
Γενικής Συνέλευσης. 

5. Η έκθεση διαχειρίσεως του διευθύνοντος συμβούλου 
προς την τακτική Γ.Σ. των μετόχων της εταιρείας πρέπει 
να περιέχει σαφή και πραγματική εικόνα της εξελίξεως 
των εργασιών και της οικονομικής θέσεως της εταιρείας, 
καθώς και πληροφορίες για την προβλεπόμενη πορεία 
της δραστηριότητος της εταιρείας και για τις δραστη- 
ριότητές της στους τομείς της έρευνας και ανάπτυξης 
καθώς και κάθε σχετικό στοιχείο που προβλέπουν οι 
οικείες διατάξεις (ενδεικτικά το άρθρο 43α) του ΚΝ.2190/ 
1920 (όπως οι εν λόγω διατάξεις ισχύουν). 

6. Αντίγραφα των ετήσιων οικονομικών καταστάσε¬ 
ων, με τις σχετικές εκθέσεις του Διοικητικού Συμβου¬ 
λίου και των Ελεγκτών, υποβάλλονται στην αρμόδια 
εποπτεύουσα αρχή είκοσι τουλάχιστον ημέρες πριν 
την ημερομηνία της τακτικής Γενικής Συνέλευσης. 
Μέσα σε είκοσι ημέρες από την ημερομηνία συνεδρί¬ 
ασης της τακτικής Γενικής Συνέλευσης, αντίγραφα 
των εγκεκριμένων ή τροποποιημένων ετήσιων οικο¬ 
νομικών καταστάσεων, μαζί με κυρωμένο αντίγραφο 
του πρακτικού της συνέλευσης, υποβάλλονται στην 
εποπτεύουσα αρχή. 


Αρθρο 41: Διάθεση κερδών και καταβολή μερίσματος. 

Η διαδικασία διάθεσης των κερδών της Εταιρεία και 
οι προϋποθέσεις καταβολής μερίσματος, καθορίζονται 
από τις οικείες διατάξεις του κ.ν. 2190/ 1920, όπως αυ¬ 
τές ισχύουν, λαμβανομένου υπόψη του χαρακτήρα της 
Εταιρείας, ως ανωνύμου εταιρείας του δημόσιου τομέα, 
κοινής ωφέλειας. 

ΚΕΦΑΛΑΙΟ Ζ 

ΔΙΑΛΥΣΗ ΚΑΙ ΕΚΚΑΘΑΡΙΣΗ 
Αρθρο 42: Λύση της Εταιρείας 

1. Αν το σύνολο των ιδίων κεφαλαίων της Εταιρείας 
γίνει κατώτερο από το μισό του μετοχικού κεφαλαίου, 
το Διοικητικό Συμβούλιο υποχρεούται, μέσα σε προθε¬ 
σμία έξι μηνών από την λήξη της χρήσης, να συγκαλέσει 
την Γ ενική Συνέλευση που θα αποφασίσει την λύση της 
Εταιρείας ή την υιοθέτηση άλλου μέτρου. 

2. Η Εταιρεία λύεται: 

α. Με την πάροδο του χρόνου διάρκειάς της, εφόσον 
προηγουμένως η γενική συνέλευση των μετόχων της 
εταιρείας δεν έχει αποφασίσει την παράταση της δι- 
άρκειάς της, σύμφωνα με τα προβλεπόμενα στο άρθρο 
3 παρ. 2, του παρόντος. 

β. Με απόφαση της Γενικής Συνέλευσης που λαμβά- 
νεται κατά την απαρτία και πλειοψηφία των άρθρων 
33 παρ.3 και 34 παρ.1 του παρόντος Καταστατικού. Η 
εν λόγω απόφαση πρέπει να εγκρίνεται με την έκδοση 
για τον σκοπό αυτό, σχετικού νόμου. 

γ. Με την κήρυξή της σε κατάσταση πτώχευσης. 

Άρθρο 43: Εκκαθάριση της Εταιρείας 

1. Τη λύση της Α.Ε.Μ.Υ. Α.Ε. ακολουθεί η εκκαθάριση 
αυτής, οριζομένων από τη Γ ενική Συνέλευση τριών (3) 
εκκαθαριστών, οι οποίοι κατά τη διάρκεια της εκκαθα- 
ρίσεως ασκούν όλες τις αρμοδιότητες του Διοικητικού 
Συμβουλίου, τις συναφείς προς τη διαδικασία και τον 
σκοπό της εκκαθαρίσεως, όπως αυτές έχουν τυχόν 
προσδιορισθεί και/ή περιορισθεί από τη Γενική Συνέ¬ 
λευση, προς τις αποφάσεις της οποίας, υποχρεούνται 
να συμμορφώνονται. Ο διορισμός των εκκαθαριστών, 
συνεπάγεται αυτοδικαίως την παύση της εξουσίας των 
μελών του Διοικητικού Συμβουλίου και των Ελεγκτών. 

2. Οι σύμφωνα με τα ανωτέρω οριζόμενοι εκκαθαρι- 
στές, οφείλουν με την ανάληψη των καθηκόντων τους, 
να ενεργήσουν απογραφή της εταιρικής περιουσίας 
και να δημοσιεύσουν στον Τύπο και την Εφημερίδα της 
Κυβέρνησης, στο Τεύχος Ανωνύμων Εταιρειών και Εται¬ 
ρειών Περιορισμένης Ευθύνης τον ισολογισμό, αντίτυπο 
του οποίου υποβάλλεται στο Υπουργείο Ανάπτυξης. 

3. Την ίδια υποχρέωση έχουν οι εκκαθαριστές και κατά 
τη λήξη της εκκαθαρίσεως. 

4. Η Γ ενική Συνέλευση των μετόχων και η εποπτεύου¬ 
σα αρχή, διατηρούν όλα τα δικαιώματά τους, κατά τη 
διάρκεια της εκκαθάρισης. 

5. Οι λογαριασμοί της εκκαθαρίσεως εγκρίνονται από 
τη Γ ενική Συνέλευση των μετόχων, η οποία επίσης απο¬ 
φασίζει για την απαλλαγή των εκκαθαριστών από κάθε 
ευθύνη, με τελική έγκριση της εποπτεύουσας αρχής. 

6. Κάθε έτος υποβάλλονται στη Γ ενική Συνέλευση τα 
αποτελέσματα της εκκαθαρίσεως, μαζί με έκθεση για 
τα αίτια που παρεκώλυσαν την περαίωση της εκκαθα¬ 
ρίσεως. 

7. Κατά τα λοιπά εφαρμόζονται οι σχετικές με την 
εκκαθάριση διατάξεις του ν. 2190/1920 (όπως αυτές ισχύ- 

ουν), λαμβανομένου υπόψη του χαρακτήρα της Εταιρεί¬ 
ας, ως ανωνύμου εταιρείας του δημόσιου τομέα, κοινής 
ωφέλειας. 

ΚΕΦΑΛΑΙΟ Η' 

ΠΡΟΣΩΠΙΚΟ 

Άρθρο 44: Προσωπικό 

1. Τα θέματα που αφορούν την πρόσληψη και κατά¬ 
σταση του ιατρικού και του λοιπού προσωπικού της 
Α.Ε.Μ.Υ. Α.Ε. καθορίζονται στον Κανονισμό Κατάστασης 
Προσωπικού. Ειδικότερα, οι διατάξεις που αφορούν την 
πρόσληψη και κατάσταση του λοιπού, πλην του ιατρι¬ 
κού, προσωπικού της Α.Ε.Μ.Υ. Α.Ε., βασίζονται στους 
ακόλουθους κανόνες: 

α) Όλο το προσωπικό προσλαμβάνεται με σχέση ερ¬ 
γασίας ιδιωτικού δικαίου, σύμφωνα με τα κριτήρια του 
άρθρου 18 του ν. 2190/1994 (Φ.Ε.Κ. 28 Α'). 

β) Ο συνολικός αριθμός του προσωπικού καθορίζε¬ 
ται με απόφαση του Υπουργού Υγείας και Κοινωνικής 
Αλληλεγγύης, μετά από εισήγηση του Διοικητικού Συμ¬ 
βουλίου της Α.Ε.Μ.Υ. Α.Ε.. 

γ) Τα πειθαρχικά παραπτώματα του προσωπικού κρί- 
νονται κατά την διαδικασία που προβλέπει ο Κανονι¬ 
σμός Κατάστασης Προσωπικού. 

2. Απαγορεύεται η απόσπαση προσωπικού ή άλλων 
στελεχών της Α.Ε.Μ.Υ. Α.Ε. σε οποιαδήποτε υπηρεσία 
του δημοσίου τομέα. 

Αρθρο Δεύτερο 

ΤΕΛΙΚΕΣ ΚΑΙ ΜΕΤΑΒΑΤΙΚΕΣ ΔΙΑΤΑΞΕΙΣ 

1. Επιτρέπεται για δύο (2) έτη από την έναρξη ισχύος 
του ν. 3293/2004 (Φ.Ε.Κ. 231 Α') η απόσπαση υπαλλήλων 
του δημοσίου τομέα στην Α.Ε.Μ.Υ. Α.Ε. Η απόσπαση 
γίνεται με κοινή απόφαση του Υπουργού Υγείας και Κοι¬ 
νωνικής Αλληλεγγύης και του κατά περίπτωση αρμόδιου 
Υπουργού, κατά παρέκκλιση από τις κείμενες διατάξεις. 
Οι αποσπώμενοι μισθοδοτούνται από την Α.Ε.Μ.Υ. Α.Ε., 


με βάση τις αποδοχές που ορίζονται στον Κανονισμό 
Κατάστασης Προσωπικού. 

2. Οι πάσης φύσεως αποδοχές του Διευθύνοντος Συμ¬ 
βούλου, καθώς και η αποζημίωση των λοιπών μελών 
του Δ.Σ. καθορίζονται με κοινή απόφαση των Υπουργών 
Οικονομίας και Οικονομικών και Υγείας και Κοινωνικής 
Αλληλεγγύης η οποία δημοσιεύεται στην Εφημερίδα 
της Κυβερνήσεως. 

3. Για την πρώτη εταιρική χρήση, ελεγκτές ορίζονται 
οι κάτωθι: 

ΤΑΚΤΙΚΟΣ Ο.Ε.Λ 

Καραμιχάλης Γεώργιος του Ανδρέα, κάτοικος Αθηνών 
(οδός Φωκ. Νέγρη 3 - 11257 Αθήνα), με ΑΦΜ 031550971 
και Α.Μ. Σ.Ο.Ε.Λ 15931. 

ΑΝΑΠΛΗΡΩΜΑΤΙΚΟΣ Ο.Ε.Λ 

Τζιώρτζης Αλέξανδρος του Ευθυμίου, κάτοικος Αθηνών 
(οδός Φωκ. Νέγρη 3 - 11257 Αθήνα), με ΑΦΜ 016459480 
και Α.Μ. Σ.Ο.Ε.Λ. 12371 

Ως αμοιβή των ελεγκτών που θα εκπληρώσουν τις 
υποχρεώσεις που ορίζονται στο αρθ. 37 κ.ν. 2190/1920, 
ορίζεται η κατώτατη προβλεπόμενη κατά το νόμο αμοι¬ 
βή. Όλοι οι παραπάνω έχουν τα προσόντα του άρθρου 
36α του κ.ν. 2190/1920. 

Αρθρο Τρίτο 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Υγείας και Κοινωνικής Αλληλεγγύης ανα¬ 
θέτουμε τη δημοσίευση και εκτέλεση του παρόντος. 

Αθήνα, 3 Φεβρουάριου 2006 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΥΓΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΑΛΛΗΛΕΓΓΎΗΣ 

ΠΕΤΡΟΣ ΔΟΥΚΑΣ ΝΙΚΗΤΑΣ ΚΑΚΛΑΜΑΝΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βαο. Ολγας 227 

(2310) 423 956 

ΛΑΡΙΣΑ -Διοικητήριο 

(2410) 597449 

ΠΕΙΡΑΙΑΣ - Ευριπίδου 63 

(210) 413 5228 

ΚΕΡΚΥΡΑ -Σαμαρά 13 

(26610) 89 122 

ΠΑΤΡΑ - Κόρινθου 327 

(2610) 638 109 


(26610) 89 105 


(2610) 638 110 

ΗΡΑΚΛΕΙΟ -Πεδιάδος 2 

(2810) 300 781 

ΙΩΑΝΝΙΝΑ - Διοικητήριο 

(26510) 87215 

ΛΕΣΒΟΣ - Πλ.Κωνσταντινουπόλεως 1 

(22510) 46 654 

ΚΟΜΟΤΗΝΗ- Δημοκρατίας 1 

(25310) 22 858 


(22510) 47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 16 σελίδες σε 1 βυτο, προσαυξανόμενη κατά 0,20 βυτο για κάθε επιπλέον οκτασέλιδο ή μέρος αυτού. 

• Για τα φωτοαντίγραφα ΦΕΚ σε 0,15 ευτο ανά σελίδα. 

Σε μορφή 0ϋ: 


Τεύχος 

Περίοδος 

ευπο 

Τεύχος 

Περίοδος 

Ευπο 

Α' 

Ετήσιο 

150 

Αναπτυξιακών Πράξεων 

Ετήσιο 

50 

Α 

3μήνιαίο 

40 

Ν.Π.Δ.Δ. 

Ετήσιο 

50 

Α' 

Μηνιαίο 

15 

Παράρτημα 

Ετήσιο 

50 

Β’ 

Ετήσιο 

300 

Εμπορικής και Βιομηχανικής Ιδιοκτησίας 

Ετήσιο 

100 

Β' 

3μηνιαίο 

80 

Ανώτατου Ειδικού Δικαστηρίου 

Ετήσιο 

5 

Β' 

Μηνιαίο 

30 

Διακηρύξεων Δημοσίων Συμβάσεων 

Ετήσιο 

200 

Γ' 

Ετήσιο 

50 

Διακηρύξεων Δημοσίων Συμβάσεων 

Εβδομαδιαίο 

5 

Δ' 

Ετήσιο 

220 

Α.Ε. & Ε.Π.Ε 

Μηνιαίο 

100 

Δ' 

3μηνιαίο 

60 





• Η τιμή πώλησης μεμονωμένων Φ.Ε.Κ σε μορφή εύ-Γοπι από εκείνα που διατίθενται σε ηλεκτρονική μορφή και μέχρι 100 σελίδες σε 5 ευτο προσαυξανόμενη κατά 1 ευΐΌ ανά 50 
σελίδες. 

• Η τιμή πώλησης σε μορφή οά-τοπι δημοσιευμάτων μιας εταιρείας στο τεύχος Α.Ε. και Ε.Π.Ε. σε 5 θυτο ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: τηλεφωνικά: 210 - 4071010, Ιοχ: 210 -4071010 ίηΐθτπβΐ: ΟΙΙρΥ/ιννννν.Βΐ.ρι·. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Απά τοΐπ(ετπε) 

Α' (Νόμοι, Π.Δ., Συμβάσεις κτλ.) 

225 € 

1 90 € 

Β' (Υπουργικές αποφάσεις κτλ.) 

320 € 

225 € 

Γ (Διορισμοί, απολύσεις κτλ. Δημ. Υπαλλήλων) 

65 € 

ΔΩΡΕΑΝ 

Δ' (Απαλλοτριώσεις, πολεοδομία κτλ.) 

320 € 

1 60 € 

Αναπτυξιακών Πράξεων και Συμβάσεων (Τ.Α.Π.Σ.) 

1 60 € 

95 € 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

65 € 

ΔΩΡΕΑΝ 

Παράρτημα (Προκηρύξεις θέσεων ΔΕΠ κτλ.) 

33 € 

ΔΩΡΕΑΝ 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

65 € 

33€ 

Ανωτάτου Ειδικού Δικαστηρίου (Α.Ε.Δ.) 

10€ 

ΔΩΡΕΑΝ 

Ανωνύμων Εταιρειών & Ε.Π.Ε. 

2.250 € 

645 € 

Διακηρύξεων Δημοσίων Συμβάσεων (Δ.Δ.Σ.) 

225 € 

95 € 

Πρώτο (Α'), Δεύτερο (Β') και Τέταρτο (Δ') 

- 

450 € 

• Το τεύχος του ΑΣΕΠ (έντυπη μορφή) θα αποστέλλεται σε συνδρομητές με την επιβάρυνση των 70 βυτο, ποσό το οποίο αφορά ταχυδρομικά έξοδα. 

• Για την παροχή δικαιώματος ηλεκτρονικής πρόσβασης σε Φ.Ε.Κ. προηγουμένων ετών και συγκεκριμένα στα τεύχη Α', Β, Δ', Αναπτυξιακών Πράξεων & 

Συμβάσεων, Δελτίο Εμπορικής και Βιομηχανικής Ιδιοκτησίας Διακηρύξεων, Δημοσίων Συμβάσεων και Α.Ε. & Ε.Π.Ε., η τιμή προσαυξάνεται πέραν του ποσού 

| της ετήσιας συνδρομής έτους 2006, κατά 40 θυτο ανά έτος παλαιότητας και ανά τεύχος. 



* Οι συνδρομές του εσωτερικού προπληρώνονται στις ΔΟΥ (το ποσό συνδρομής καταβάλλεται στον κωδικό αριθμό εσόδων ΚΑΕ 2531 και το ποσό υπέρ ΤΑΠΕΤ (5% του 
ποσού της συνδρομής) στον κωδικό αριθμό εσόδων ΚΑΕ 3512).Το πρωτότυπο αποδεικτικό είσπραξης (διπλότυπο) θα πρέπει να αποστέλλεταιή να κατατίθεται στην 
αρμόδια Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίεπιεί, με την καταβολή των αντίστοιχων ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της συνδρομής και ολόκληρο το ποσό υπέρ 
του ΤΑΠΕΤ. 

* Η συνδρομή ισχύει για ένα ημερολογιακό έτος. Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά απά Μάρνη 8 & Περιφερειακά Γραφεία 
Δωρεάν ανάγνωση δημοσιευμάτων τεύχους Α απά την ιστοσελίδα του Εθνικού Τυπογραφείου 


Οι υπηρεσίες εξυπηρέτησης των πολιτών λειτουργούν καθημερινά απά ΟΘ.ΟΟ' έως 13.00' 



01000190702060012 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΘΥΝΣΗ: ό(1ρ://νν»ΐΛ/.6ΐ.ςΓ - ε-ιποίΙ: «/θόπΐ35ΐβΓ@θί.ςΓ 
















